Video: Onnie deur leerder aangerandFoto: Youtube Die Gautengse departement van onderwys het die aanranding van ŉ onderwyser deur ŉ graad 8-leerder by die Hoërskool Glenvista in Johannesburg ten sterkste veroordeel. “Die hoof van die departement het ŉ span senior beamptes na die skool ontbied om te verseker dat daar onmiddellik aksie geneem word en te verseker dat die leerder geskors word en om berading aan die onderwyser te verskaf,” het Gershwin Chuenyane, woordvoerder van die departement, gesê. Die voorval het Woensdag plaasgevind. Op ŉ selfoonvideo wat deur een van die leerders geneem is, kan daar gesien word hoe die onderwyser met die leerder se tas by die klaskamer uitstap en die leerder sy tas probeer terugkry. Daar kan ook gesien word hoe die leerder die onderwyser met ŉ besem gooi terwyl sy klasmaats hom aanmoedig. Die departement het die onderwyser geloof omdat hy kalm gebly en nie teruggeveg het nie. http://youtu.be/MbFE3qyzuA0